Kuyini isibambiso lophawu okukhulunywa ngakho ku-2 Korinte 1:22? | IsifundoBALA KU Acholi Albanian Amharic Arabic Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chiyao Chuvash Croatian Czech Danish Dutch English Estonian Fijian Finnish French Georgian German Greek Guarani Gujarati Gun Hebrew Hiligaynon Hindi Hiri Motu Hungarian Ibanag Icelandic Iloko Indonesian Italian Japanese Kabiye Kannada Kikamba Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mongolian Moore Ndau Ndebele (Zimbabwe) Nepali Norwegian Nyungwe Oromo Ossetian Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese Punjabi Quechua (Bolivia) Romanian Runyankore Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Turkish Turkmen Tuvaluan Tzotzil Ukrainian Urdu Uzbek Vietnamese Waray-Waray Wolaita Zande Zapotec (Isthmus)IBhayibhili likhuluma ‘ngesibambiso’ kanye ‘lokubekwa uphawu’ okwenziwa nguNkulunkulu kwabagcotshiweyo. Kutshoni lokhu?—2 Khor. 1:21, 22.Endulo izincwadi zazifakwa ingcino kumbe ibumba besekudindwa ngendandatho elophawu ukuze kuqinisekiswe okubhaliweyoIsibambiso: Eminye imithombo yolwazi iveza ukuthi ibala lesiGiriki elahunyutshwa ngokuthi ‘isibambiso’ eliku-2 Khorinte 1:22 lalisetshenziswa “emthethweni kanye lasezindabeni zokuthengiselana.” Ibala leli lalisitsho “idiphozithi kumbe imali yokuqala oyibhadalayo nxa uthenga impahla ozayibhadalela kancane kancane.” Imali le iyabe isitsho ukuthi usuqalisile ukubhadalela leyompahla njalo yenza isivumelwano elisenzileyo siqalise ukusebenza. Lokhu kutshoni kwabagcotshiweyo? Khathesi abagcotshiweyo balesibambiso kuphela. U-2 Khorinte 5:1-5 uchaza ukuthi imbadalo egcweleyo kumbe umvuzo wabo bawuthola lapho begqoka umzimba wasezulwini ongelakho ukubola. Lokhu kugoqela lokunikwa isipho sokuphila bengasaphindi bafe.—1 Khor. 15:48-54.NgesiGiriki salamuhla, ibala elihambelana laleli lisetshenziswa nxa kukhulunywa ngendandatho egqokiswa intombi ethenjiswe umtshado. Umzekeliso lo ungena kuhle kwabagcotshiweyo ngoba bafaniswa lomlobokazi kaKhristu.—2 Khor. 11:2; Isam. 21:2, 9.Uphawu: Endulo uphawu lwalusetshenziswa njengesidindo ukuze kukhanye ukuthi ulutho oluthile ngolukabani kumbe nxa kuqinisekiswa isivumelwano. Ngakho-ke nxa umKhristu egcotshwa ngomoya ongcwele, uyabe ebekwa “uphawu” olutshengisa ukuthi usengokaNkulunkulu. (Efe. 1:13, 14) Uphawu lolu kalutsho ukuthi usewutholile umvuzo ngokugcweleyo. Umvuzo uzawuthola kuphela nxa angahlala ethembekile kuze kube sekufeni kumbe kuze kufike isikhathi sokubekwa uphawu okokucina.—Efe. 4:30; Isam. 7:2-4.Imibuzo Ebuzwa Ngabafundi—April 2016Imibuzo Ebuzwa Ngabafundi—March 2018
